Na osnovu člana 18. i 19. Zakona o javnom informisanju i medijima („Sl. glasnik RS“ br. 83/2014 i 58/2015), člana 21. i 65. Statuta Grada Niša ("Službeni list grada Niša", broj 88/2008), Odluke o budžetu Grada Niša za 2017.godinu („Službeni list Grada Niša“, broj \_\_\_\_), Pravilnika o sufinansiranju projekata za ostvarivanje javnog interesa u oblasti javnog informisanja („Sl.glasnik RS“ br. 83/14, 58/15 i 12/16-autentičnotumačenje) i Rešenja o raspisivanju konkursa za sufinansiranje projekata za ostvarivanje javnog interesa u oblasti javnog informisanja na teritoriji Grada Niša za 2017.godinu, ("Službeni list grada Niša", broj \_\_\_\_\_\_\_\_),Načelnik Odeljenja za kulturu Grada Niša raspisuje

KONKURS ZA SUFINANSIRANjE PROJEKATA ZA OSTVARIVANjE

JAVNOG INTERESA U OBLASTI JAVNOG INFORMISANjA NA TERITORIJI

GRADA NIŠA U 2017. GODINI

I

**Namena sredstava za ostvarivanje javnog interesa**

Konkurs za sufinansiranje projekata za ostvarivanje javnog interesa u oblasti javnog informisanja na teritoriji Grada Niša u 2017.godini (u daljem tekstu: Konkurs), raspisuje se za sufinansiranje projekata proizvodnje medijskih sadržaja na teritoriji Grada Niša.

Sredstva se odobravaju za realizaciju projekata uvođenja, poboljšanja ili proširenja programskih sadržaja u novinama i elektronskim medijima koji se distribuiraju ili emituju nateritoriji Grada Niša, a od posebnog su značaja za javno informisanje građana, uključujući i internet stranice upisane u registar medija, a sa osnovnim ciljem da mediji budu: sredstvo javnog informisanja, zaštitnik javnog interesa i kulturne baštine, platforma informalnog i neformalnog obrazovanja, inicijator masovne komunikacije, a uz afirmaciju pluralističkog pristupa, vladavinu prava i aktivnu participaciju građana u procesu ostvarivanja prioriteta, definisanih strateškim dokumentima i potrebama građana. Na takav način definisan okvir, podrazumeva:

1. medijske programsko-informativne sadržaje:

a) koji doprinose razvoju kritičke svesti i afirmaciji interaktivnog učešća građana u poboljšanju rada lokalne samouprave;

b) značajne za unapređenje društvenog razvoja i stvaranje povoljnijeg privrednog ambijenta na teritoriji Grada Niša;

v) iz oblasti obrazovanja i nauke, a koji afirmišu i promovišu rad obrazovnih i naučnih institucija Grada Niša, kao i istaknutih pojedinaca;

g) u oblasti kulture i očuvanja kulturnog nasleđa Niške regije;

d) namenjene prevashodno mladima, a koji promovišu naučna i stručna dostignuća, zdrav način života, pozitivne vrednosti u komunikaciji, nenasilje i toleranciju, značaj fizičke kulture – nateritoriji Grada Niša;

2. medijske dokumentarno-obrazovne sadržaje:

a) u domenu ljudskih prava i sloboda,

b) za reafirmaciju pozitivnog sistema vrednosti,

v) za popularizaciju nauke i struke,

g) za afirmaciju interkulturalnosti,

d) koji afirmišu osnovna prava potrošača, poput zaštite zdravlja, bezbednosti, imovine itd.;

3. specijalizovane medijske informativno-edukativne sadržaje u domenu:

a) poljoprivrede i ruralnog razvoja na području Grada Niša;

b) borbe protiv korupcije, kao i istraživački medijski programi u oblasti borbe protiv korupcije;

v) očuvanja identiteta nacionalnih manjina koje žive na teritoriji Grada Niša

g) negovanja multietičnosti i verske tolerancije u lokalnoj zajednici;

d) inkluzije osoba sa invaliditetom na teritoriji Grada Niša;

đ) energetike, odnosno energetske efikasnosti, kao i naučno zasnovanih medijskih komparativno-analitičkih istraživanja postojećeg i održivih koncepata, prikaza inovativnih rešenja, uz ilustraciju primera dobre prakse u ataru Grada Niša,

e) organizacije komunalnog sistema, implementacije obnovljivih izvora energije, modernih tehnologija u izgradnji i opremanju stanova i tome slično;

ž) zaštite životne sredine, poput edukativnih programa o procesima upravljanja otpadom, promocije i zaštite prirodnih resursa Niša i okoline;

z) bezbednosti građana i unapređenja stanja bezbednosti na teritoriji Grada Niša,

i) ostvarivanja prava na rad građana, odnosno inicijalni programski sadržaji o: preduzetništvu, zapošljavanju, samozapošljavanju i trendovima date oblasti, kao i: starim zanatima, deficitarnim obrazovnim profilima, tržištu radne snage i inovacionim programima u oblasti rada i zapošljavanja i akcionim planovima zapošljavanja Grada Niša.

**Sredstva se ne odobravaju za sufinansiranje već postojećih programskih šema i sufinansiranje postojećih sadržaja medija.**

**II**

**Iznos sredstava koja su opredeljena za Konkurs**

Visina sredstava predviđenih za projekte proizvodnje medijskih sadržaja utvrđena je u ukupnom iznosu od \_\_\_\_\_\_\_\_\_\_dinara.

Najveći iznos sredstava koji se odobrava po projektu je \_\_\_\_\_\_\_\_\_\_dinara, a najmanji iznos koji se odobrava \_\_\_\_\_\_\_\_\_\_dinara.

**Zavisno od vrste formata koji se predlaže u projektu komisija će kroz kriterijume za evaluaciju podnetih predloga utvrditi minimalne i maksimalne iznose za sadržaje po formatima- za prozvodnju reportaža, tekstova, kraćih i dužih fimova, itd.**

**Odnos između operativnih i personalnih troškova za svaki predloženi projekat mora biti u odnosu najviše 20% operativnih troškova a najmanje 80% personalnih troškova i svakom odobrenom projektu biće odobrena sredstva i za obe vrste troškova.**

Učesnik Konkursa može podneti zahtev za sufinansiranje projekta u iznosu do najviše 80% vrednosti predloženog projekta, odnosno najviše do iznosa utvrđenog konkursom.

Učesnik Konkursa kome su dodeljena sredstva za projekat može u toku iste kalendarske godine da učestvuje i na drugom konkursu za sufinansiranje, sa istim projektom, s tim da ukupno dodeljena sredstva ne prelaze 80% vrednosti projekta.

III

Pravo učešća na Konkursu

Na Konkursu mogu učestvovati:

– izdavač medija čiji medij je upisan u Registar medija, koji se vodi u Agenciji za privredne registre;

– pravno lice, odnosno preduzetnik, koji se bavi proizvodnjom medijskih sadržaja i koji ima dokaz da će sufinansirani medijski sadržaj biti realizovan putem medija;

Pravo učešća na Konkursu nemaju izdavači medija koji se finansiraju iz javnih prihoda.

Pravo učešća na Konkursu nemaju:

* Lica koja su u prethodnom periodu dobila sredstva namenjena projektnom sufinansiranju, a nisu na vreme i u propisanoj formi podnela narativni i finansijski izveštaj,
* ***Lica koja su u prethodnom periodu ne kraćem od 2 godine bila sankcionisana od strane Saveta za štampu zbog kršenja Kodeksa novinara Srbije***
* ***Lica koja su koristila razne oblike državne pomoći i za koje postoji dalje ograničenje korišćenja državne pomoći u periodu ne kraćem od 3 godine***

Učesnik Konkursa može konkurisati samo sa jednim projektom na jednom konkursu. Podprojektom se podrazumeva zaokružena programska celina ili deo celine (žanrovska i vremenska), kojom se doprinosi ostvarivanju javnog interesa, u skladu sa Zakonom. Ako je učesnik Konkursa izdavač više medija, može na konkursu učestvovati sa jednim projektom za svaki medij.

Konkurs se raspisuje za sufinansiranje projekata čija će realizacija trajati najduže do \_\_\_\_\_\_\_\_.godine.

Prijave na Konkurs podnose se u roku od 15 dana od dana objavljivanja u dnevnom listu koji se distribuira na teritoriji Grada Niša i na zvaničnoj internet prezentaciji Grada Niša, na adresi:www.ni.rs , odnosno zaključno sa 27.05.2016. godine.

IV

Poziv za učešće u radu komisije

**Stručna Komisija za ocenjivanje projekata za ostvarivanje javnog interesa u oblasti javnog informisanja za grad Niš broji 5 članova.**

Pozivaju se novinarska i medijska udruženja, registrovana najmanje tri godine pre datuma raspisivanja Konkursa, da predlože članove konkursne komisije. Pozivaju se i medijski stručnjaci zainteresovani za učešće u radu komisije da se pisanim putem obrate Upravi za kulturu, ul. Vožda Karađorđa broj 16, 18 000 Niš.

**Potrebna znanja za rad u komisiji i svojstva kandidata uključuju:**

* **Ekspertizu u oblasti medija i kreiranja i realizacije medijskih sadržaja**
* **Znanja iz oblasti toka projektnog ciklusa i projektnog budžetiranja**
* **Nepristrasnost, lični integritet i samostalnost u odlučivanju**

Uz predlog za članove komisije potrebno je dostaviti i kratke biografije. Predloge slati do zaključenja Konkursa. Pravo na predlaganje članova imaju novinarska i medijska udruženja koja su registrovana najmanje 3 godine pre datuma raspisivanja Konkursa.

Ukoliko predlozi za članove komisije iz stava 2. ovog člana ne budu dostavljeni u propisanom roku, rukovodilac organa koji je raspisao konkurs sam imenuje članove komisije iz reda nezavisnih stučnjaka za medije i medijskih radnika.

V

Dokumentacija

Prijava se podnosi putem obrazaca za učešće na Konkursu, koji se mogu preuzeti sa sajta Grada Niša:www.ni.rs:

Obrazac 1 Prijava za projektno sufinansiranje

Obrazac 1 Budžet projekta

Učesnik Konkursa je obavezan da priloži i kopije sledećih dokumenata u jednom primerku:

1. Rešenje o registraciji pravnoglica ili preduzetnika u Agenciji za privredne registre;

2. Rešenje o registraciji iz Registra medija odnosno Registra javnih glasila u Agenciji za privredne registre;

3. Dozvola za emitovanje radio i/ili TV programa izdata od Regulatornog tela za elektronske medije;

4. Overena izjava / saglasnost medija (ili više njih) da će programski sadržaj biti emitovan / objavljen u tom mediju (obavezno samo za pravna lica i preduzetnike registrovane za produkciju televizijskog i radijskog programa);

5. Vizuelni prikaz predloženog medijskog sadržaja (trejler, primerak novina, džingl i sl);

**6. Priložena kopija ugovora sa nezavisnom revizorskom kućom o reviziji projekta nakon implementacije u slučuju odobravanja sredstava za sufinansiranje**

Podnosilac prijave je u obavezi da navedenu dokumentaciju dostavi u štampanoj formi i u elektronskoj formi - na kompakt disku (CD ili DVD), u zatvorenoj koverti ili paketu. Prijave slati na adresu: Sekretarijat za kulturu, ul Vožda Karađorđa broj 16, 18000 Niš, sa naznakom: „za Konkurs za sufinansiranje projekata za ostvarivanje javnog interesa u oblasti javnog informisanja“.

VI

Opšte informacije

Kriterijumi za ocenu projekata na osnovu kojih će se dodeljivati sredstva i precizni rokovi u kojima se Konkurs sprovodi objavljeni su u Smernicama na veb-sajtu Grada Niša, uz tekst Konkursa i obracce za prijavu, na adresi:www.ni.rs, gde su vidljivi i dostupni sve vreme trajanja Konkursa.

Dodatne informacije se mogu dobiti radnim danom od 12 do 14 časova natelefon: 018 505 635.

Broj:\_\_\_\_\_\_\_\_

U Nišu, 28.03.2017. Načelnik za kulturu

Nebojša Stevanović